
Előterjesztés

a Martfűi Városfejlesztési és Ingatlankezelői Szolgáltató Önkormányzati Nonprofit Kft. alapító okiratának módosításáról
Tisztelt Képviselő-testület !

A hulladékgazdálkodási közszolgáltatás átszervezésére vonatkozó Képviselő-testületi döntés értelmében a Martfűi Városfejlesztési és Ingatlankezelői Szolgáltató Önkormányzati Nonprofit Kft-vel kívánja megszervezni önkormányzatunk a közszolgáltatást. 

Ennek érdekében a Kft. alapító okiratában a tevékenységi kört bővíteni szükséges. 

Szintén a Képviselő-testület döntésének megfelelően a hulladékgazdálkodásért felelős ügyvezető személyét is rögzítenünk kell az okiratban. 

Kérem a Tisztelt Képviselő-testületet, hogy a Martfűi Városfejlesztési és Ingatlankezelői Szolgáltató Önkormányzati Nonprofit Kft. alapító okirat módosítását az előterjesztés melléklete szerint szíveskedjen jóváhagyni.

Martfű, 2013. június 18.

Látta: Szász Éva 

Határozati javaslat: 

…./2013.(VI.27.) Ö határozat

A Martfűi Városfejlesztési és Ingatlankezelői Szolgáltató Önkormányzati Nonprofit Kft alapító okiratának módosításáról

Martfű Város Önkormányzatának Képviselő-testülete megtárgyalta a Martfűi Városfejlesztési és Ingatlankezelői Szolgáltató Önkormányzati Nonprofit Kft. alapító okiratának módosításáról szóló előterjesztést, és az alapító okirat módosítását, valamint az egységes szerkezetű alapító okiratot a határozat melléklete szerint jóváhagyólag elfogadja.

Az alapító okiratban foglalt változást a törzskönyvi nyilvántartásban át kell vezetni.

